นั่งทำงานในห้องแอร์เย็นๆ อยู่ดีๆรู้สึกปวดท้องเข้าห้องน้ำ ยังไม่ทันได้ไปเข้า ก็มีอาการอยากจะอาเจียนออกมา พร้อมกับหน้ามืดๆ ตาลาย รู้สึกร้อน เหงื่อเริ่มออกมาแต่ไม่เยอะ เลยนั่งสักแป๊บนึง แล้วจึงไปเข้าห้องน้ำ จะอาเจียนแต่ไม่อาเจียน เลยถ่ายออกมา ค่อนข้างเหลว ตอนถ่ายคือ เหงื่ออกเยอะขึ้น แต่อาการหน้ามืดหายไป พอเสร็จธุระ ก็หาย อยากทราบว่าอาการนี้มันเกิดขึ้นจากอะไรคะ
สวัสดีค่ะ อาการหน้ามืดนั้นเกิดได้จากหลายสาเหตุค่ะ ได้แก่ ภาวะขาดน้ำ, ภาวะทางอารมณ์ไม่ปกติ, ความดันโลหิตต่ำ, ภาวะซีด, โรคหัวใจบางชนิด เป็นต้นการเบ่งถ่ายอุจจาระหรือปัสสาวะ จะทำให้เพิ่มแรงดันในช่องท้องซึ่งอาจมีผลกดการไหลเวียนของเลือด ทำให้เกิดอาการหน้ามืดได้ค่ะส่วนเหงื่อที่ออก อาจเกิดได้จากสาเหตุต่างๆ เช่น อากาศร้อน, ภาวะทางอารมณ์, การมีไข้ เป็นต้นจากที่เล่ามา แนะนำ ให้ดื่มน้ำเปล่าที่เพียงพอ หากมีอาการหน้ามืดให้ลุกขึ้นนั่งหรือยืนช้าๆ นะคะหากมีอาการผิดปกติอื่นๆ ให้ไปพบแพทย์เพื่อตรวจดูอาการอีกทีนะคะ